Official Journal L 039 , 09/02/2001 P. 0039 - 0042



KOMISIJAS LĒMUMS (2001. gada 24. janvāris), ar ko izveido sarakstu paraugu dalībvalsts apstiprinātām vienībām Kopienas iekšējā tirdzniecībā ar dzīviem dzīvniekiem, spermu un embrijiem un noteikumus, ko piemēro attiecībā uz šo sarakstu nosūtīšanu Komisijai (reģistrēts ar dokumenta numuru C(2001) 143) (Dokuments attiecas uz EEZ) (2001/106/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām 1, kurā jaunākie grozījumi izdarīti ar Direktīvu 2000/25/EK 2, un jo īpaši tās 11. panta 6. punktu, ņemot vērā Padomes 1988. gada 14. jūnija Direktīvu 88/407/EEK, ar kuru noteiktas dzīvnieku veselības prasības, ko piemēro Kopienas iekšējā tirdzniecībā ar liellopu sugas mājdzīvnieku spermu un attiecībā uz tās importu 3, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 5. panta 2. punktu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugas mājdzīvnieku embrijiem un to importu no trešām valstīm 4, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 5. panta 3. punktu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu dzimtas dzīvnieku pārvietošanu un importu no trešām valstīm 5, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 7. pantu, ņemot vērā Padomes 1990. gada 26. jūnija Direktīvu 90/429/EEK, ar ko nosaka dzīvnieku veselības prasības, kas piemērojamas Kopienas iekšējā tirdzniecībā ar cūku sugas dzīvnieku spermu un attiecībā uz tās importu 6, kurā jaunākie grozījumi izdarīti ar Lēmumu 1999/608/EK 7, un jo īpaši tās 5. panta 3. punktu, ņemot vērā Padomes 1991. gada 28. janvāra Direktīvu 91/68/EEK 8 par dzīvnieku veselības nosacījumiem, kas reglamentē Kopienas iekšējo tirdzniecību ar aitām un kazām, kurā jaunākie grozījumi izdarīti ar Lēmumu 94/953/EK 9, un jo īpaši tās 2. panta 9. punktu, tā kā: (1) Kopienas iekšējā tirdzniecība ar liellopiem, cūkām, aitām, kazām un zirgu dzimtas dzīvniekiem ir atļauta no savākšanas centriem, ko apstiprinājušas kompetentās iestādes dalībvalstī, kurā tie atrodas. (2) Kopienas iekšējā tirdzniecība ar liellopu sugas mājdzīvnieku un cūku sugas dzīvnieku spermu ir atļauta no centriem, ko apstiprinājušas kompetentās iestādes dalībvalstī, kurā tie atrodas. (3) Kopienas iekšējā tirdzniecība ar liellopu sugas dzīvnieku embrijiem un olšūnām ir atļauta, ja to savākšanu, apstrādi un uzglabāšanu veic embriju iegūšanas speciālisti, ko apstiprinājušas kompetentās iestādes dalībvalstī, kurā tie darbojas. (4) Katrai dalībvalstij ir jānosūta Komisijai un pārējām dalībvalstīm savākšanas centru, spermas savākšanas centru un embriju iegūšanas speciālistu saraksts, ko tā apstiprinājusi savā teritorijā. (5) Ir nepieciešams saskaņot šādu sarakstu paraugus un to nosūtīšanas veidus, lai darītu viegli pieejamus jaunākos sarakstus attiecībā uz Kopienu. (6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants I pielikumā uzskaitīto vienību sarakstus nosūta Komisijai, izmantojot Word 97 (vai iepriekšējo), Excel 97 (vai iepriekšējo) vai pdf formātu, uz šādu adresi: Inforvet@cec.eu.int. Sarakstus sastāda saskaņā ar noformējuma paraugiem, kas uzskaitīti II pielikumā. Jebkādas izmaiņas noformējumā vai adresāta maiņu Komisija paziņo dalībvalstīm ar Pastāvīgās veterinārijas komitejas starpniecību. 2. pants Šis lēmums ir adresēts dalībvalstīm. Briselē, 2001. gada 24. janvārī Komisijas vārdā - Komisijas loceklis David BYRNE 1 OV 121, 29.7.1964., 1977./64. lpp. 2 OV L 163, 4.7.2000., 35. lpp. 3 OV L 194, 22.7.1988., 1. lpp. 4 OV L 302, 19.10.1989., 1. lpp. 5 OV L 224, 18.8.1990., 42. lpp. 6 OV L 224, 18.8.1990., 62. lpp. 7 OV L 242, 14.9.1999., 20. lpp. 8 OV L 46, 19.2.1991., 19. lpp. 9 OV L 371, 31.12.1994., 14. lpp. I PIELIKUMS 1. Savākšanas centri, kas apstiprināti saskaņā ar Direktīvas 64/432/EEK 11. panta 1. punktu, Direktīvas 90/426/EEK 7. panta 1. punktu un Direktīvas 91/68/EEK 2. panta 9. punktu. 2. Spermas savākšanas centri, kas apstiprināti saskaņā ar Direktīvas 88/407/EEK 5. panta 1. punktu un Direktīvas 90/429/EEK 5. panta 1. punktu. 3. Embriju iegūšanas speciālisti, kas apstiprināti saskaņā ar Direktīvas 89/556/EEK 5. panta 1. punktu. II PIELIKUMS Katra saraksta sākumā ir viens no turpmākminētiem virsrakstiem. Šajos virsrakstos ietver saraksta indeksa numuru, attiecīgās vienības definīciju, dalībvalsts ISO kodu un saraksta varianta datumu (diena/mēnesis/gads). Vienības uzskaita secīgi pēc apstiprinājuma vai reģistrācijas numuriem saskaņā ar šajā pielikumā dotajiem noformējuma paraugiem. I. Savākšanas centri a) - Apstiprinātu savākšanas centru saraksts Kopienas iekšējai tirdzniecībai ar liellopiem (Direktīva 64/432/EEK), zirgu dzimtas dzīvniekiem (Direktīva 90/426/EEK), aitām un kazām (Direktīva 91/68/EEK) -..(Dalībvalsts ISO kods) -../../....(Varianta datums) ISO kods Apstiprinājuma numurs Savākšanas centra nosaukums Savākšanas centra adrese Tālruņa numurs, faksa numurs, e-pasta adrese Suga b) - Apstiprinātu savākšanas centru saraksts Kopienas iekšējai tirdzniecībai ar cūku sugas dzīvniekiem (Direktīva 64/432/EEK) -..(Dalībvalsts ISO kods) -../../....(Varianta datums) ISO kods Apstiprinājuma numurs Savākšanas centra nosaukums Savākšanas centra adrese Tālruņa numurs, faksa numurs, e-pasta adrese II. Spermas savākšanas centri a) - Apstiprinātu spermas savākšanas centru saraksts Kopienas iekšējai tirdzniecībai ar liellopu sugas mājdzīvnieku spermu (Direktīva 88/407/EEK) -..(Dalībvalsts ISO kods) -../../....(Varianta datums) ISO kods Reģistrācijas numurs Spermas savākšanas centra nosaukums Spermas savākšanas centra adrese Tālruņa numurs, faksa numurs, e-pasta adrese b) - Apstiprinātu spermas savākšanas centru saraksts Kopienas iekšējā tirdzniecībā ar cūku sugas mājdzīvnieku spermu (Direktīva 90/429/EEK) -..(Dalībvalsts ISO kods) -../../....(Varianta datums) ISO kods Reģistrācijas numurs Spermas savākšanas centra nosaukums Spermas savākšanas centra adrese Tālruņa numurs, faksa numurs, e-pasta adrese III. Embriju savākšanas speciālisti - Apstiprinātu embriju savākšanas speciālistu saraksts Kopienas iekšējā tirdzniecībā ar liellopu sugas mājdzīvnieku embrijiem un olšūnām (Direktīva 89/556/EEK) -..(Dalībvalsts ISO kods) -../../....(Varianta datums) ISO kods Reģistrācijas numurs Embriju savākšanas veterinārspeciālistu vārdi (ET vai ET/IVF)* Veterinārspeciālistu adreses Tālruņa numurs, faksa numurs, e-pasta adrese * ET embriju savākšanas speciālistiem, ET/IVF embriju iegūšanas speciālistiem.